Wees trots vaksvry, lig ons net in
LOS DIE SKYNHEILIGHEID
SYBRANDUS ADEMA skryf 'n ope brief waarin hy 'n vriendelike versoek doen vir 'n Maatskaplike Kontrak aangegaan tussen Oningeëntes en Ingeëntes.
Artikel 25 van 40
BESTE weledelgeborene non-vaxxer [ek verstaan julle't 'n renons in die woord "anti-vaxxer" omdat meeste glo niks per se teen inentings het nie; julle meen bloot dit is ander mense se plig/lot/sotlikheid om "kudde-immuniteit" op te bou]
Hierdie is 'n ope brief aan jou, maar NIE om jou te oortuig om die spuit te kry NIE. Ek bedoel, die feit dat die meeste mense wat nou wêreldwyd met Covid-19 by dokters, hospitale, ventilators en as hoofattraksies by begrafnisse opdaag, oningeënt is, is immers irrelevant. Ook die feit dat miljoene mense weens hierdie coronavirus al erg seergekry het of dood is.
Wees eerder ingenome dat jy vir jouself kan dink en daar geen "kuddedenke" by jou te bespeur is nie. Kry daai "Trots Vaksvry"-T-hemp, stuur 'n tweet, maak jou rug styf en leef voluit wat jy glo, dêmmit...